વ્હોરા સમાજના ધર્મગુરુના સૌથી નજીકના ગણાતા બદરી લેસવાળા ઉપર રવિવારે મોડી સાંજે તેના ઘર પાસે ટ્રસ્ટની જમીન વિવાદમાં માથાભારે વસીમ બિલ્લાએ રૂ. પાંચ કરોડની ખંડણીની માંગણી કરી સાગરીતો સાથે તિક્ષ્ણ હથિયારથી જીવલેણ હુમલો કરીને ફરાર થઇ ગયો છે. આ ઘટનાના વ્હોરા સમાજમાં ઘેરા પ્રત્યાઘાત પડ્યા છે.. બદરી લેસવાળાને લોહીલુહાણ હાલતમાં સારવાર માટે ખાનગી હોસ્પિટલમાં ખસેડવામાં આવ્યા છે. બનાવની જાણ થતા પોલીસનો કાફલો ઘટના સ્થળે દોડી ગયો હતો.